Nicole Kidman nuwe gesig van Jimmy Choo
JY LEES NOU Nicole Kidman nuwe gesig van Jimmy Choo
Nicole Kidman verleen haar supersterglans aan die bekende ontwerperskoene Jimmy Choo.
Nicole is nie 'n onbekende gesig as dit by duur ontwerpersprodukte kom nie. Sy was voorheen die handelsmerk-ambassadeur van Omega-horlosies en Chanel No.5-parfuum. Die veldtog wat verlede maand deur Mikael Jansson geskiet is, is wêreldwyd in die Augustus-uitgawes van tydskrifte te sien. Dié bekende mode-fotograaf sê Nicole verleen sterkwaliteit aan die veldtog en beeld die mag en verlokking van 'n Jimmy Choo-vrou uit. Nicole gebruik dikwels klere en mode op die stelle van haar films om in karakter te kom. Sy beskryf 'n Jimmy Choo-vrou as volg:
Sandra sê Nicole is die perfekte ambassadeur vir die ontwerperskoene omdat sy ook genuanseerd én deftig is met 'n trotse houding. "Sy is sterk, sensueel en elegant."
Jimmy Choo is duur handgemaakte ontwerperskoene wat wêreldwye aansien geniet. Dit is die produk van die Maleisiër Choo Yeang Keat se harde werk. Hy is in 'n familie van skoenmakers gebore. Hoewel sy familienaam Chow is, is dit op sy geboortesertifikaat verkeerdelik as Choo geskryf.
Hy het sy eerste skoene op die ouderdom van 11 gemaak en het na-skool in Engeland studeer. Om vir sy opvoeding te betaal was hy 'n kelner en 'n skoonmaker by 'n skoenfabriek.
In 1986 het hy in 'n ou hospitaal sy fabriek begin. Vinnig het mense dié skoene uit Noord-Londen raakgesien en in 1988 het sy skoene op 8 blaaie in Vogue verskyn - 'n rekord vir enige ontwerper op daardie tydstip.